Sleďotvaré

Sleďotvaré alebo slede (Clupeiformes) je mimoriadne významný rad zo skupiny Neopterygii.

Charakteristika 
Sem patria pomerne malé ryby s prúdnicovitým telom - napr. šproty, alózy, sardinky, sardely a slede. Sú veľmi rozšírené a vytvárajú obrovské stáda (desiatky tisíc jedincov), ktoré priťahujú iné dravé živočíchy. Majú veľký hospodársky význam najmä pre prímorské krajiny a tvoria aj významný potravinový prvok mnohých ďalších živočíchov. 

Z čeľade sardelovité sa najviac loví sardela peruánska (Engraulis ringens) - ročne takmer 10 miliónov ton. Z čeľade sleďovité (Clupeidae) je ekonomicky najvýznamnejší sleď obyčajný (Cluepa harengus), známy aj pod obchodnými menami ako matjes, zavináč, údenáč a podobne. 

Väčšina druhov je striebristá so zeleným alebo modrým odtieňom na chrbte. Sardinky a slede majú plávací mechúr napojený na sluchový aparát, aby lepšie počuli. 

Skoro všetky konzumujú planktónové organizmy, a to spravidla v noci. 

Niektoré druhy síce žijú v mori, ale neresia v brakických alebo sladkých vodách.

Systematika 
 podrad Denticipitoidei
 čeľaď Denticipitidae
 podrad slede (Clupeoidei)
 početné incertae sedis: †Alisea, †Austroclupea, †Bramlettia, †Chanopsis, †Clupeopsis, †Driverius, †Engraulites, †Epelichthys, †Etringus, †Ganoessus, †Ganolytes, †Hacquetia, †Halecopsis, †Hayina (Gobertina, Smithites), †Histiothrissa, †Iquius, †Lembacus, †Lygisoma, †Melettina, †Neohalecopsis, †Ostariostoma, †Ornategulum, †Paraclupavus, †Pateroperca, Pomolobus, †Protoclupea, †Pseudoberyx, Pseudochilsa, †Pseudoetringus, †Quisque, †Rhomarus, †Scombroclupea, Sarmatella, †Steinbergia, Stolephorus (Spratteloides), †Syllaemus, †Wisslerius, †Xenothrissa, †Xyne, †Xyrinus
 čeľaď Spratelloididae - staršie zaraďovaná ako súčasť čeľade Dussumeriidae (resp. Clupeidae)
 nadčeľaď Pristigasteroidea
 čeľaď sekierkovité (Pristigasteridae)
 nadčeľaď Engrauloidea
 čeľaď sardelovité (Engraulidae) - vrátane Coiliidae
 nadčeľaď Clupeoidea
 čeľaď Dussumieriidae - staršie zaraďovaná ako súčasť čeľade Clupeidae
 čeľaď Chirocentridae
 čeľaď sleďovité (Clupeidae)